Μεταβολές ρινικής λειτουργίας ασθενών οι οποίοι υποβάλλονται σε χειρουργική διόρθωση της σκολίωσης του ρινικού διαφράγματος:
Creators: name: Φύρμπας, Γιώργος Ι.
Publisher: name: Aristotle University of Thessaloniki
Year: 2010
Subjects: Ρινικές λειτουργίες
Σκολίωση ρινικού διαφράγματος
Πλαστική ρινικού διαφράγματος
Ρινική σπιρομετρία
Nasal functions
Nasal septal deviation
Septoplasty
Nasal spirometry

description: Σκοπός της παρούσας διατριβής είναι η μελέτη της μεταβολής των ρινικών λειτουργιών μετά την πλαστική του ρινικού διαφράγματος σε ασθενείς με δυσχέρεια ρινικής αναπνοής και ΣΡΔ με τη βοήθεια απλών και αξιόπιστων μεθόδων και του ρόλου της αμφοτερόπλευρης ρινικής σπιρομετρίας στην προεγχειρητική επιλογή των ασθενών. Υλικό/μέθοδος: συμμετείχαν 30 ενήλικες ασθενείς με ΣΡΔ και δυσχέρεια ρινικής αναπνοής. Αποκλείστηκαν οι ασθενείς με πρόσφατη λοίμωξη αναπνευστικού, χρόνια ρινοκολπίτιδα, διάτρηση του ρινικού διαφράγματος, σκολίωση τύπου S, ρινικούς πολύποδες, αδενοειδείς εκβλαστήσεις και όσοι ασθενείς υποβλήθηκαν σε ρινοπλαστική ή διαφραγματοπλαστική λόγω ροχαλητού/υπνικής άπνοιας/ενδορρινικής προσπέλασης στο βόθρο της υπόφυσης. Οι ασθενείς υποβλήθηκαν σε ενδελεχή κλινικό, ενδοσκοπικό, απεικονιστικό έλεγχο και δερματικές αλλεργικές δοκιμασίες. Μέθοδοι εκτίμησης των ρινικών λειτουργιών: αμφοτερόπλευρη ρινική σπιρομετρία πριν και μετά αποσυμφόρηση, δοκιμασία διέλευσης της σακχαρίνης και οσφρητική δοκιμασία 12-item Sniffin Sticks test μεμονωμένα για κάθε ρινική πλευρά. Χρησιμοποιήθηκαν κλίμακες διαβάθμισης των υποκειμενικών συμπτωμάτων (εργαλείο NOSE, 100-βαθμιες κλίμακες και μία διπλή κάθετη κλίμακα). Η τεχνική της πλαστικής του ρινικού διαφράγματος ήταν σύμφωνα με τις αρχές του Cottle και συνοδευόταν από μονόπλευρη ή αμφοτερόπλευρη ελάττωση των κάτω ρινικών κογχών με ραδιοσυχνότητες. Ο επανέλεγχος των ασθενών με τις υποκειμενικές κλίμακες και τις αντικειμενικές μεθόδους των ρινικών λειτουργιών έγινε 2 μήνες μετά την επέμβαση. Τριάντα φυσιολογικά άτομα χωρίς ρινολογικό ιστορικό ή συμπτώματα συμμετείχαν στη μελέτη με σκοπό τον καθορισμό φυσιολογικών τιμών αναφοράς. Αποτελέσματα: όλοι οι ασθενείς ανέφεραν υποκειμενική βελτίωση της δυσχέρειας ρινικής αναπνοής και της υποσμίας αλλά μόνον οι ασθενείς με λόγο ασυμμετρίας ρινικής ροής (ΑΡΡ) εκτός των φυσιολογικών τιμών αναφοράς (-0,25 έως 0,24) είχαν στατιστικώς σημαντική ελάττωση του βαθμού ΣΡΔ. Οι ασθενείς αυτοί μπορούσαν να αναγνωρίσουν τη σκολιωτική πλευρά ως την πλευρά των χρόνιων συμπτωμάτων τους πριν το χειρουργείο. Οι χρόνοι διέλευσης της σακχαρίνης και στις δύο πλευρές της ΣΡΔ ήταν ελαττωμένοι σε σχέση με τις τιμές των φυσιολογικών ατόμων τόσο πριν όσο και 2 μήνες μετά το χειρουργείο. Δεν παρατηρήθηκε διαφορά μεταξύ των χρόνων της κυρτής και της κοίλης πλευράς πριν ή μετά το χειρουργείο. Η ικανότητα αναγνώρισης οσμών μεταβλήθηκε σε 8 ασθενείς στη μία ή και στις δύο πλευρές της ΣΡΔ αλλά μόνο σε 2 ασθενείς άλλαξε η συνολική οσφρητική ικανότητα. Μεταξύ των δύο πλευρών διαφορά όσφρησης παρατηρήθηκε στο 20% και 13% των ασθενών με ΣΡΔ πριν και μετά το χειρουργείο αντίστοιχα. Κανείς ασθενής δεν κατέστη ανοσμικός λόγω του χειρουργείου. Ασθενείς με μεγάλου βαθμού σκολίωση είχαν συχνότερα σημαντική διαφορά στην οσφρητική αναγνώριση μεταξύ των δύο πλευρών προεγχειρητικά (p=0,031). Συμπεράσματα: η αμφοτερόπλευρη ρινική σπιρομετρία συμβάλλει στην επιλογή των κατάλληλων ασθενών με ΣΡΔ που πρόκειται να υποβληθούν σε πλαστική του ρινικού διαφράγματος. Η μέθοδος είναι απλή, γρήγορη, αξιόπιστη και απαιτεί εξοπλισμό λογικού κόστους και σύντομη εκπαίδευση. Η δοκιμασία σακχαρίνης αποκαλύπτει ότι η ΣΡΔ επηρεάζει τη βλεννοκροσσωτή λειτουργία η οποία παραμένει παθολογική 2 μήνες μετά το χειρουργείο. Η οσφρητική δοκιμασία 12-item Sniffin Sticks test ανιχνεύει τη μεταξύ των δύο πλευρών διαφορά ή τις διαφορές στην ίδια πλευρά πριν και μετά το χειρουργείο αλλά δεν δίνει πληροφορίες ως προς τον ουδό της όσφρησης και τη διακριτική οσφρητική ικανότητα ενός ατόμου.
description: Introduction: the nasal septal deviation (NSD) affects almost all major nasal functions. Objective testing of the nasal airway has been used for research, medicolegal clinical purposes. However, objective means for evaluating a patient with nasal obstruction are not widely available. Moreover many patients report little benefit or even worsening of their symptoms despite a successful septoplasty. The primary aim of the present thesis was to investigate nasal functions in patients with nasal obstruction and a NSD before and after septoplasty by means of simple and reliable tests. Additionally the role of bilateral nasal spirometry in the preoperative selection of patients for septoplasty was assessed. Patients and methods: thirty adult patients with nasal obstruction and a NSD who presented at a tertiary referral center and a general district hospital were invited to participate in the study. Exclusion criteria: upper respiratory infection in the past 2 months, chronic rhinosinusitis, septal perforation, S type septal deviation, polyps, obstructing adenoids, septorhinoplasty and septoplasty for non-obstructive indications. Patients were evaluated before and 2 months after septoplasty with or without inferior turbinate reduction by: bilateral nasal spirometry (Nasal partitioning ratio/NPR), Saccharin test and the lateralized 12 item Sniffin Sticks test. Symptoms were assessed by scales (10cm and a double vertical 10 point scale) and the NOSE tool. Thirty volunteers were also recruited for providing normal references values (bilateral nasal spirometry and Saccharin clearance test). Results: all patients reported subjective improvement of nasal obstruction and hyposmia; only patients with NPR outside the normal reference values (-0.25 to +0.24) showed a statistically significant reduction of NPR which can be interpreted as a significant reduction of the degree of NSD. Saccharin transit time at both nasal passages was reduced compared to reference values pre and post septoplasty. There was no difference of transit times between the convex and the concave side of the NSD pre and postoperatively. Odor identification post septoplasty was changed in one or both nasal cavities of 8 patients but the total olfactory performance was affected in 2 patients only. Lateralized difference in olfactory scores was observed in 20% and 13% of patients pre and post septoplasty respectively. No patient developed anosmia after the operation. Patients with a significant lateralized olfactory difference had increased NPR (0.56 compared to 0.34, p=0.031). Conclusions: bilateral nasal spirometry is a valuable objective test in the preoperative selection of patients for septoplasty. The method is quick, simple and reliable. Brief training and a reasonable cost are further advantages of this new technique. Saccharin test shows that mucociliary transport is affected by NSD and remains abnormal up to 2 months postoperatively. The 12 item Sniffin Sticks test is a simple and brief olfactory test which can detect functional postoperative anosmia. A severe NSD may lead to a significant lateralized difference in odor identification. Lateralized differences or postoperative differences of a single nasal side may also be detected but this method cannot evaluate the overall olfactory performance